LIETUVOS RESPUBLIKOS ŽEMĖS ŪKIO

MINISTRAS

ĮSAKYMAS

Dėl žemės ūkio ministro 2011 m. rugsėjo 30 d. įsakymo nr. 3D-724 „dėl žemdirbių mokymo ir konsultavimo informacijos sistemos nuostatų patvirtinimo“ pakeitimo

2017 m. kovo 24 d. Nr. 3D-201

Vilnius

P a k e i č i u Lietuvos Respublikos žemės ūkio ministro 2011 m. rugsėjo 30 d. įsakymą Nr. 3D-724 „Dėl Žemdirbių mokymo ir konsultavimo informacijos sistemos nuostatų patvirtinimo“ ir jį išdėstau nauja redakcija:

„LIETUVOS RESPUBLIKOS ŽEMĖS ŪKIO MINISTRAS

ĮSAKYMAS

dėl žemdirbių mokymo ir konsultavimo informacinės sistemos nuostatų patvirtinimo

Vadovaudamasis Valstybės informacinių sistemų steigimo, kūrimo, modernizavimo ir likvidavimo tvarkos aprašo, patvirtinto Lietuvos Respublikos Vyriausybės 2013 m. vasario 27 d. nutarimu Nr. 180 „Dėl Valstybės informacinių sistemų steigimo, kūrimo, modernizavimo ir likvidavimo tvarkos aprašo patvirtinimo“, 11 punktu, Lietuvos Respublikos žemės ūkio ministerijos nuostatų, patvirtintų Lietuvos Respublikos Vyriausybės 1998 m. rugsėjo 15 d. nutarimu Nr. 1120 „Dėl Lietuvos Respublikos žemės ūkio ministerijos nuostatų patvirtinimo“, 9.4, 9.54 papunkčiais:

1.	T v i r t i n u Žemdirbių mokymo ir konsultavimo informacinės sistemos nuostatus (pridedama).

2.	P a v e d u šio įsakymo vykdymą kontroliuoti žemės ūkio viceministrui pagal administravimo sritį.“

Žemės ūkio ministras	Bronius Markauskas

SUDERINTA SUDERINTA

Informacinės visuomenės plėtros komiteto prie Valstybinės duomenų apsaugos inspekcijos

Susisiekimo ministerijos 2017-02-22 raštu Nr. 2R-1220(3.33E)

2017-02-24 raštu Nr. S-154

SUDERINTA

Lietuvos Respublikos vidaus reikalų ministerijos

2017-02-08 raštu Nr. 16-12924

PATVIRTINTA

Lietuvos Respublikos žemės

ūkio ministro

2011 m. rugsėjo 30 d. įsakymu

Nr. 3D-724

(Lietuvos Respublikos

žemės ūkio ministro

2017 m. kovo 24 d. įsakymo Nr. 3D-201

redakcija)

ŽEMDIRBIŲ MOKYMO IR KONSULTAVIMO INFORMACInės SISTEMOS NUOSTATAI

I SKYRIUS

BENDROSIOS NUOSTATOS

1.	Žemdirbių mokymo ir konsultavimo informacinės sistemos nuostatai (toliau – nuostatai) reglamentuoja Žemdirbių mokymo ir konsultavimo informacinės sistemos (toliau – ŽMIKIS) steigimo teisinį pagrindą, tikslą, uždavinį, pagrindines funkcijas, organizacinę, informacinę ir funkcinę struktūras, duomenų teikimo ir naudojimo tvarką, duomenų saugos reikalavimus, finansavimo, modernizavimo ir likvidavimo tvarką.

2.	ŽMIKIS steigimo teisinis pagrindas – Lietuvos Respublikos žemės ūkio ministerijos nuostatų, patvirtintų Lietuvos Respublikos Vyriausybės 1998 m. rugsėjo 15 d. nutarimu Nr. 1120 „Dėl Lietuvos Respublikos žemės ūkio ministerijos nuostatų patvirtinimo“, 9.4, 9.54 papunkčiai.

3.	ŽMIKIS sukurta ir tvarkoma vadovaujantis:

3.1.	Lietuvos Respublikos valstybės informacinių išteklių valdymo įstatymu;

3.2.	Lietuvos Respublikos asmens duomenų teisinės apsaugos įstatymu;

3.3.	Valstybės informacinių sistemų steigimo, kūrimo, modernizavimo ir likvidavimo tvarkos aprašu, patvirtintu Lietuvos Respublikos Vyriausybės 2013 m. vasario 27 d. nutarimu Nr. 180 „Dėl Valstybės informacinių sistemų steigimo, kūrimo, modernizavimo ir likvidavimo tvarkos aprašo patvirtinimo“ (toliau – Aprašas);

3.4.	Bendrųjų elektroninės informacijos saugos reikalavimų aprašu, Saugos dokumentų turinio gairių aprašu ir Elektroninės informacijos, sudarančios valstybės informacinius išteklius, svarbos įvertinimo ir valstybės informacinių sistemų, registrų ir kitų informacinių sistemų klasifikavimo gairių aprašu, patvirtintais Lietuvos Respublikos Vyriausybės 2013 m. liepos 24 d. nutarimu Nr. 716 „Dėl Bendrųjų elektroninės informacijos saugos reikalavimų aprašo, Saugos dokumentų turinio gairių aprašo ir valstybės informacinių sistemų, registrų ir kitų informacinių sistemų klasifikavimo ir elektroninės informacijos svarbos nustatymo gairių aprašo patvirtinimo“ (toliau – Saugos dokumentų aprašas);

3.5.	šiais nuostatais;

3.6.	kitais teisės aktais.

4.	Nuostatuose vartojamos sąvokos apibrėžtos Lietuvos Respublikos valstybės informacinių išteklių valdymo įstatyme, Saugos dokumentų aprašuose, kituose teisės aktuose.

5.	ŽMIKIS tikslas – informacinių technologijų pagalba valdyti duomenis apie žemdirbių mokymą, konsultavimą ir švietimą.

6.	Asmens duomenų tvarkymo ŽMIKIS tikslas – užtikrinti renginių dalyvių tapatybės nustatymą, sudaryti sąlygas jiems naudotis ŽMIKIS.

7.	Pagrindinis ŽMIKIS uždavinys – automatizuoti ŽMIKIS duomenų tvarkymo procesus.

8.	Pagrindinės ŽMIKIS funkcijos:

8.1.	registruoti žemdirbių mokomuosius ar konsultacinius renginius (toliau – renginys) ir renginių dalyvius;

8.2.	rinkti, kaupti, sisteminti, tvarkyti ir saugoti įvedamus duomenis;

8.3.	teikti duomenis duomenų gavėjams.

II SKYRIUS

ORGANIZACINĖ STRUKTŪRA

9.	ŽMIKIS organizacinę struktūrą sudaro ŽMIKIS valdytojas, ŽMIKIS tvarkytojas ir duomenų teikėjai.

10.	ŽMIKIS valdytoja – Lietuvos Respublikos žemės ūkio ministerija (toliau – ŽŪM).

11.	ŽMIKIS tvarkytojas – valstybės įmonė Žemės ūkio informacijos ir kaimo verslo centras (toliau – ŽŪIKVC).

12.	ŽMIKIS valdytoja yra asmens duomenų valdytoja, ŽMIKIS tvarkytojas – asmens duomenų tvarkytojas.

13.	ŽMIKIS valdytoja atlieka Lietuvos Respublikos valstybės informacinių išteklių valdymo įstatyme nustatytas funkcijas, turi šiame įstatyme nustatytas teises ir pareigas, taip pat:

13.1.	teikia suinteresuotiems asmenims informaciją apie ŽMIKIS veiklą;

13.2.	sprendžia ŽMIKIS modernizavimo ir veiklos klausimus.

14.	ŽMIKIS tvarkytojas atlieka Lietuvos Respublikos valstybės informacinių išteklių valdymo įstatyme nustatytas funkcijas, turi šiame įstatyme nustatytas teises ir pareigas, taip pat:

14.1.	užtikrina ŽMIKIS duomenų bazės sukūrimą ir funkcionavimą;

14.2.	užtikrina ŽMIKIS programinės įrangos sukūrimą ir priežiūrą;

14.3.	ŽMIKIS valdytojos nurodymu ir teisės aktų nustatyta tvarka sudaro duomenų teikimo sutartis;

14.4.	užtikrina ŽMIKIS sąveiką su kitais susijusiais registrais ir informacinėmis sistemomis.

15.	ŽMIKIS asmens duomenų valdytojo funkcijos:

15.1.	nustato ŽMIKIS asmens duomenų tvarkymo organizavimo principus ir tvarką;

15.2.	užtikrina, kad ŽMIKIS kaupiami asmens duomenys būtų tvarkomi vadovaujantis Lietuvos Respublikos asmens duomenų teisinės apsaugos įstatymu ir kitais teisės aktais, susijusiais su asmens duomenų tvarkymu.

16.	ŽMIKIS asmens duomenų tvarkytojo funkcijos:

16.1.	tvarko ŽMIKIS kaupiamus asmens duomenis, užtikrina, kad jie būtų teisingi, tikslūs, išsamūs ir nuolat atnaujinami;

16.2.	vykdo ŽMIKIS naudotojų teisių administravimą;

16.3.	tvarko ŽMIKIS duomenų atsargines kopijas ir užtikrina jų apsaugą;

16.4.	atlieka kitas su asmens duomenų tvarkymu susijusias funkcijas ir vykdo pareigas, nustatytas Lietuvos Respublikos asmens duomenų teisinės apsaugos įstatyme.

17.	ŽMIKIS duomenų teikėjai:

17.1.	Nacionalinė mokėjimo agentūra prie Žemės ūkio ministerijos (toliau – Agentūra) teikia Žemės ūkio paramos administravimo informacinės sistemos (toliau – ŽŪPAIS) duomenis;

17.2.	valstybės įmonė Registrų centras teikia Lietuvos Respublikos adresų registro (toliau – Adresų registras) duomenis;

17.3.	valstybės įmonė ŽŪIKVC teikia Žemės ūkio ir kaimo verslo registro ir Ūkinių gyvūnų registro duomenis, kurių valdytoja yra ŽŪM;

17.4.	Informacinės visuomenės plėtros komitetas prie Susisiekimo ministerijos teikia duomenis iš Valstybės informacinių išteklių sąveikumo platformos (toliau – VIISP);

17.5.	ŽMIKIS pirminių duomenų teikėjai: mokymo ir konsultavimo institucijos, renginių dalyviai, Agentūra.

18.	ŽMIKIS naudojantys asmenys:

18.1.	mokymo ir konsultavimo institucijų darbuotojai, kurie turi šias teises ir pareigas:

18.1.1.	gauti prieigą prie ŽMIKIS;

18.1.2.	tvarkyti (teikti, tikslinti, papildyti, atsisakyti) renginių duomenis ŽMIKIS;

18.1.3.	gauti informacijos apie neteisingai ŽMIKIS pateiktus duomenis;

18.1.4.	gavus informaciją apie neteisingus ŽMIKIS pateiktus duomenis, juos ištaisyti ir (arba) patikslinti;

18.2.	renginių dalyviai, kurie turi šias teises ir pareigas:

18.2.1.	gauti prieigą prie ŽMIKIS;

18.2.2.	tvarkyti (teikti, tikslinti, papildyti, atsisakyti) savo registracijos į renginius duomenis;

18.2.3.	gauti informacijos apie neteisingai ŽMIKIS pateiktus duomenis;

18.2.4.	gavus informaciją apie neteisingus ŽMIKIS pateiktus duomenis, juos ištaisyti ir (arba) patikslinti;

18.3.	Agentūros darbuotojai, kurie turi šias teises ir pareigas:

18.3.1.	gauti prieigą prie ŽMIKIS;

18.3.2.	tvarkyti (teikti, tikslinti, papildyti, atsisakyti) konsultavimo projektų, vykdomų pagal valstybės pagalbos priemonę „Pagalba žemės ūkio subjektų konsultavimui“, duomenis;

18.3.3.	gauti prieigą prie ŽMIKIS ataskaitų;

18.3.4.	gauti informacijos apie neteisingai ŽMIKIS pateiktus duomenis;

18.3.5.	gavus informaciją apie neteisingus ŽMIKIS pateiktus duomenis, juos ištaisyti ir (arba) patikslinti;

18.4.	Institucijų, ŽMIKIS valdytojo pavedimu atliekančių mokslinius ir statistinius tyrimus, darbuotojai, kurie turi šias teises ir pareigas:

18.4.1.	gauti prieigą prie ŽMIKIS;

18.4.2.	gauti prieigą prie statistinių ŽMIKIS ataskaitų.

III SKYRIUS

ŽMIKIS INFORMACInė STRUKTŪRA

19.	Duomenys apie projektus, vykdomus pagal Lietuvos kaimo plėtros 2014–2020 metų programos priemonę „Žinių perdavimas ir informavimo veikla“ (toliau – projektas):

19.1.	bendra informacija apie projektą ir jam skirtas paramos lėšas:

19.1.1.	projekto numeris;

19.1.2.	projekto pavadinimas;

19.1.3.	projekto būsena;

19.1.4.	administravimo proceso pavadinimas;

19.1.5.	veiklos srities pavadinimas;

19.1.6.	planuojama projekto pradžia ir pabaiga;

19.1.7.	projekto įgyvendinimo trukmė;

19.1.8.	prašoma ir skirta paramos suma;

19.1.9.	projekto aprašymas;

19.2.	duomenys apie projekto vykdytoją (juridinį asmenį):

19.2.1.	projekto vykdytojo kodas;

19.2.2.	projekto vykdytojo pavadinimas;

19.2.3.	projekto vykdytojo valdos atpažinties kodas;

19.2.4.	projekto vykdytojo juridinė forma;

19.2.5.	projekto vykdytojo įsteigimo data;

19.2.6.	projekto vykdytojo PVM mokėtojo kodas;

19.2.7.	projekto vykdytojo adresas (savivaldybė, seniūnija, vietovė, gatvė, namo numeris, buto numeris, pašto indeksas);

19.3.	duomenys apie atsakingą (-us) už projektą asmenį (-is):

19.3.1.	už projektą atsakingo asmens vardas, pavardė;

19.3.2.	už projektą atsakingo asmens pareigos;

19.3.3.	už projektą atsakingo asmens telefono ryšio numeris;

19.3.4.	už projektą atsakingo asmens elektroninio pašto adresas;

19.4.	numatomų bei pasiektų projekto įgyvendinimo rodiklių pavadinimai;

19.5.	duomenys apie parodomąjį bandymą vykdant projektą pagal veiklos sritį „Parama parodomiesiems projektams ir informavimo veiklai“:

19.5.1.	parodomojo bandymo pavadinimas (tema);

19.5.2.	parodomojo bandymo įrengimo vietos adresas (savivaldybė, seniūnija, vietovė);

19.5.3.	parodomojo bandymo įrengimo vietos savininko (fizinio arba juridinio asmens) duomenys:

19.5.3.1.	parodomojo bandymo įrengimo vietos savininko valdos atpažinties kodas;

19.5.3.2.	parodomojo bandymo įrengimo vietos savininko žaliojo diplomo numeris;

19.5.3.3.	parodomojo bandymo įrengimo vietos savininko (juridinio asmens) teisinė forma ir pavadinimas;

19.5.3.4.	parodomojo bandymo įrengimo vietos savininko (fizinio asmens) vardas ir pavardė;

19.6.	duomenys apie renginį (-ius) (mokymo kursus, lauko dieną, seminarą ar informavimo renginį) vykdant projektą pagal veiklos sritį „Parama profesiniam mokymui ir įgūdžiams įgyti“ arba „Parama parodomiesiems projektams ir informavimo veiklai“:

19.6.1.	renginio pavadinimas;

19.6.2.	renginio tipas;

19.6.3.	renginio veiklos sritis;

19.6.4.	renginio subveikla;

19.6.5.	renginio laikas;

19.6.6.	renginio adresas (savivaldybė, seniūnija, vietovė, namo numeris, buto numeris);

19.7.	duomenys apie atsakingą (-us) už renginį asmenį (-is):

19.7.1.	atsakingo už renginį asmens vardas, pavardė;

19.7.2.	atsakingo už renginį asmens pareigos;

19.7.3.	atsakingo už renginį asmens telefono ryšio numeris;

19.7.4.	atsakingo už renginį asmens elektroninio pašto adresas;

19.8.	duomenys apie renginio lektorių (-ius) (lektoriaus vardas, pavardė);

19.9.	duomenys apie renginio dalyvius:

19.9.1.	renginio dalyvio (fizinio asmens) asmens kodas;

19.9.2.	renginio dalyvio valdos (kurioje jis yra valdytojas, valdos partneris, valdos valdytojo šeimos narys, samdomas darbuotojas arba valdos valdytojo įgaliotas asmuo) atpažinties kodas;

19.9.3.	institucijos (juridinio asmens), kurioje dirba ar kuriai atstovauja renginio dalyvis, valdos atpažinties kodas, o jei jo nėra – įmonės kodas / tautinio paveldo sertifikato data ir numeris;

19.9.4.	renginio dalyvio (fizinio asmens) vardas, pavardė;

19.9.5.	asmens įtraukimo į renginio dalyvių sąrašą data;

19.9.6.	asmens išbraukimo iš renginio dalyvių sąrašo data;

19.9.7.	renginio dalyvio valdos centro adresas (savivaldybė, seniūnija, vietovė);

19.9.8.	renginio dalyvio telefono ryšio numeris;

19.9.9.	renginio dalyvio elektroninio pašto adresas;

19.9.10.	renginio dalyviui išrašyto kvalifikacijos tobulinimo pažymėjimo serija ir numeris;

19.9.11.	renginio dalyvio ir nuostatų 19.9.2 papunktyje nurodytos valdos valdytojo giminystės ryšys;

19.9.12.	nuostatų 19.9.2 papunktyje nurodytos valdos duomenys:

19.9.12.1.	valdoje registruotų žemės ūkio naudmenų plotas;

19.9.12.2.	sklypų įrašymo į Žemės ūkio ir kaimo verslo registro duomenų bazę data, bendras sklypų plotas;

19.9.12.3.	valdos įregistravimo, duomenų atnaujinimo arba išregistravimo data (metai, mėnuo, diena);

19.9.12.4.	valdos ekonominio dydžio vienetas;

19.9.12.5.	veikla (-os), kuria (-iomis) užsiimama valdoje;

19.9.13.	dalyvio laikomų ūkinių gyvūnų skaičius ir rūšys;

19.10.	duomenys apie renginio patikrą (-as):

19.10.1.	pradžios, pabaigos data ir laikas;

19.10.2.	užsakymo priežastis, rūšis, informavimo data, pastabos;

19.10.3.	duomenų įkėlimo į ŽŪPAIS data;

19.10.4.	informacija apie patikros vietą (savivaldybė, seniūnija, vietovė, gatvė, namo numeris, buto numeris);

19.10.5.	renginio patikrą atlikusio darbuotojo vardas, pavardė, pareigos;

19.10.6.	renginio patikroje dalyvavusio darbuotojo vardas, pavardė, pareigos.

20.	Duomenys apie konsultavimo paslaugas, suteiktas pagal Lietuvos kaimo plėtros 2014–2020 metų programos priemonės „Konsultavimo paslaugos, ūkio valdymo ir ūkininkų pavadavimo paslaugos“ veiklos sritį „Parama pasinaudoti konsultavimo paslaugomis“:

20.1.	asmens, kuriam suteikta teisė naudotis konsultavimo paslaugomis, duomenys:

20.1.1.	asmens kodas;

20.1.2.	juridinio asmens teisinė forma, pavadinimas;

20.1.3.	fizinio asmens vardas, pavardė;

20.1.4.	kontaktiniai duomenys (savivaldybė, seniūnija, vietovė, gatvė, namo numeris, buto numeris;

20.1.5.	telefono ryšio numeris, fakso numeris,

20.1.6.	elektroninio pašto adresas;

20.1.7.	valdos atpažinties kodas;

20.1.8.	valdos centro adresas (savivaldybė, seniūnija, vietovė);

20.1.9.	PVM mokėtojo kodas;

20.1.10.	ūkininko ūkio kodas;

20.2.	asmens, gavusio teisę naudotis konsultavimo paslaugomis, nuostatų 20.1.7 papunktyje nurodytos valdos duomenys:

20.2.1.	deklaruotų žemės ūkio naudmenų ir pasėlių laukų duomenys;

20.2.2.	deklaravimo kalendoriniai metai, bendras deklaruotas plotas;

20.2.3.	valdos įregistravimo, duomenų atnaujinimo arba išregistravimo data (metai, mėnuo, diena);

20.2.4.	produkcijos standartine verte išreikštas žemės ūkio valdos ekonominis dydis;

20.2.5.	veikla (-os), kuria (-iomis) užsiimama valdoje;

20.3.	dalyvio laikomų ūkinių gyvūnų skaičius ir rūšys;

20.4.	už konsultavimo paslaugų gavimą atsakingo (-ų) asmens (-ų) (teisė naudotis konsultavimo paslaugomis suteikta juridiniam asmeniui) duomenys:

20.4.1.	vardas, pavardė;

20.4.2.	pareigos;

20.4.3.	telefono ryšio numeris;

20.4.4.	elektroninio pašto adresas;

20.5.	duomenys apie suteiktas konsultavimo paslaugas:

20.5.1.	konsultavimo paslaugų temos;

20.5.2.	konsultavimo paslaugų teikimo trukmė pagal temas (valandomis);

20.5.3.	konsultavimo paslaugoms teikti panaudotos lėšos;

20.5.4.	pradžios ir pabaigos data ir laikas;

20.5.5.	konsultavimo paslaugų suteikimo datos;

20.6.	duomenys apie konsultavimo paslaugų suteikimo patikrą (-as):

20.6.1.	pradžios ir pabaigos data ir laikas;

20.6.2.	užsakymo priežastis;

20.6.3.	rūšis;

20.6.4.	informavimo data;

20.6.5.	pastabos (trumpai aprašoma patikra);

20.6.6.	duomenų įkėlimo į ŽŪPAIS data;

20.6.7.	informacija apie patikros vietą (savivaldybė, seniūnija, vietovė, gatvė, namo numeris, buto numeris);

20.6.8.	patikrą atlikusio darbuotojo vardas, pavardė, pareigos;

20.6.9.	patikroje dalyvavusio darbuotojo vardas, pavardė, pareigos.

21.	Duomenys apie konsultavimo projektą, vykdomą pagal valstybės pagalbos priemonę „Pagalba žemės ūkio subjektų konsultavimui“ (toliau – konsultavimo projektas):

21.1.	bendra informacija apie konsultavimo projektą ir jam skirtas paramos lėšas:

21.1.1.	projekto numeris;

21.1.2.	projekto pavadinimas;

21.1.3.	projekto būsena;

21.1.4.	administravimo procesas;

21.1.5.	konsultacijų sritys;

21.1.6.	planuojama projekto pradžia ir pabaiga;

21.1.7.	projekto įgyvendinimo trukmė;

21.1.8.	skirta paramos suma;

21.2.	duomenys apie konsultavimo projekto vykdytoją (juridinį asmenį):

21.2.1.	projekto vykdytojo kodas;

21.2.2.	projekto vykdytojo pavadinimas;

21.2.3.	projekto vykdytojo juridinė forma;

21.2.4.	projekto vykdytojo PVM mokėtojo kodas;

21.2.5.	projekto vykdytojo adresas;

21.3.	duomenys apie konsultavimo projekto vykdytojo partnerį (-ius) (juridinį asmenį (-is):

21.3.1.	projekto vykdytojo partnerio (-ių) kodas (-ai);

21.3.2.	projekto vykdytojo partnerio pavadinimas;

21.3.3.	projekto vykdytojo partnerio (-ių) juridinė (-ės) forma (-os);

21.3.4.	projekto vykdytojo partnerio (-ių) PVM mokėtojo kodas (-ai);

21.3.5.	projekto vykdytojo partnerio (-ių) adresas;

21.4.	duomenys apie atsakingą (-us) už projektą asmenį (-is):

21.4.1.	vardas, pavardė;

21.4.2.	pareigos;

21.4.3.	telefono ryšio numeris;

21.4.4.	elektroninio pašto adresas;

21.5.	konsultavimo projekto įgyvendinimo rodiklių pavadinimai;

21.6.	duomenys apie renginį (-ius) (individualią konsultaciją arba konsultacinį renginį):

21.6.1.	renginio pavadinimas;

21.6.2.	renginio tipas;

21.6.3.	konsultacijų sritis;

21.6.4.	renginio laikas;

21.6.5.	renginio adresas (savivaldybė, seniūnija, vietovė, namo numeris, buto numeris);

21.7.	duomenys apie atsakingą už renginį (individualią konsultaciją arba konsultacinį renginį) asmenį:

21.7.1.	vardas, pavardė;

21.7.2.	pareigos;

21.7.3.	telefono ryšio numeris;

21.7.4.	elektroninio pašto adresas;

21.8.	duomenys apie renginio (individualios konsultacijos arba konsultacinio renginio) dalyvį (-ius):

21.8.1.	asmens kodas;

21.8.2.	valdos (kurioje jis yra valdytojas, valdos partneris, valdos valdytojo šeimos narys, samdomas darbuotojas arba valdos valdytojo įgaliotas asmuo) atpažinties kodas;

21.8.3.	juridinio asmens, kuriam dirba ar kuriam atstovauja renginio dalyvis, teisinė forma ir pavadinimas;

21.8.4.	vardas, pavardė;

21.8.5.	asmens įtraukimo į renginio dalyvių sąrašą data;

21.8.6.	asmens išbraukimo iš renginio dalyvių sąrašo data;

21.8.7.	valdos centro adresas (savivaldybė, seniūnija, vietovė);

21.8.8.	telefono ryšio numeris;

21.8.9.	elektroninio pašto adresas;

21.8.10.	individualios konsultacijos arba konsultacinio renginio dalyvio ir nuostatų 21.8.2 papunktyje nurodytos valdos valdytojo giminystės ryšys;

21.8.11.	nuostatų 21.8.2 papunktyje nurodytos valdos duomenys:

21.8.11.1.	valdoje registruotų žemės ūkio naudmenų duomenys:

21.8.11.1.1.	sklypų įrašymo į Žemės ūkio ir kaimo verslo registro duomenų bazę data, bendras sklypų plotas;

21.8.11.1.2.	valdos įregistravimo, duomenų atnaujinimo arba išregistravimo data (metai, mėnuo, diena);

21.8.11.1.3.	produkcijos standartine verte išreikštas žemės ūkio valdos ekonominis dydis;

21.8.11.1.4.	veikla (-os), kuria (-iomis) užsiimama valdoje;

21.8.11.1.5.	dalyvio laikomų ūkinių gyvūnų skaičius ir rūšys;

21.9.	duomenys apie individualių konsultacijų ir konsultacinių renginių patikrą (-as);

21.10.	duomenys apie konsultavimo paslaugos gavėjo panaudotas konsultavimo paslaugas:

21.10.1.	gautų individualių konsultacijų skaičius (val.);

21.10.2.	dalyvavimo konsultaciniuose renginiuose skaičius (vnt.).

22.	ŽMIKIS gaunami duomenys:

22.1.	Adresų registro duomenys: savivaldybių, seniūnijų, vietovių, gatvių pavadinimai ir jų kodai;

22.2.	Žemės ūkio ir kaimo verslo registro duomenys, nurodyti nuostatų 19.5.3.1, 19.5.3.3, 19.5.3.4, 19.9.1, 19.9.2, 19.9.7, 19.9.11, 19.9.12, 20.1.1, 20.1.3, 20.1.7, 20.2, 21.8.1, 21.8.2, 21.8.4, 21.8.7 ir 21.8.10, 21.8.11 papunkčiuose;

22.3.	ŽŪPAIS duomenys, nurodyti nuostatų 19.1, 19.10, 20.1 ir 20.4–20.6 papunkčiuose;

22.4.	Ūkinių gyvūnų registro duomenys, nurodyti nuostatų 19.9.13, 20.3 ir 21.8.11.1.5 papunkčiuose;

22.5.	VIISP duomenys: asmens tapatybės nustatymo duomenys;

22.6.	mokymo ir konsultavimo institucijos teikia duomenis, nurodytus nuostatų 19.5.1, 19.5.2, 19.5.3.2, 19.6 – 19.8, 19.9.1 – 19.9.4, 19.9.8 – 19.9.10, 21.6, 21.7, 21.8.1 – 21.8.4, 21.8.8, 21.8.9, 21.10 papunkčiuose;

22.7.	renginių dalyviai teikia duomenis, nurodytus nuostatų 19.9.1 – 19.9.4, 19.9.8, 19.9.9, 20.5, 21.8.1 – 21.8.4, 21.8.8, 21.8.9 papunkčiuose;

22.8.	Agentūra teikia duomenis, nurodytus nuostatų 21.1 – 21.5, 21.9 papunkčiuose.

23.	ŽMIKIS tvarkomi ŽMIKIS naudotojų asmens duomenys:

23.1.	asmens kodas, kai asmens tapatybei nustatyti naudojama VIISP teikiama tapatybės nustatymo paslauga;

23.2.	asmens vardas, pavardė;

23.3.	elektroninio pašto adresas;

23.4.	telefono ryšio numeris;

23.5.	fakso numeris.

IV SKYRIUS

ŽMIKIS FUNKCINĖ STRUKTŪRA

24.	ŽMIKIS funkcinę struktūrą sudaro:

24.1.	ŽMIKIS duomenų tvarkymo posistemė, kurios funkcija – ŽMIKIS duomenų įvedimas, tvarkymas, sisteminimas ir saugojimas;

24.2.	ŽMIKIS renginių, jų dalyvių registravimo ir administravimo posistemė, kurios funkcijos:

24.2.1.	renginių ir jų dalyvių registravimas;

24.2.2.	renginių ir jų dalyvių duomenų administravimas;

24.2.3.	duomenų patikros, ar renginio dalyvis yra valdos, įregistruotos Žemės ūkio ir kaimo verslo registre, valdytojas, partneris, valdytojo šeimos narys arba valdytojo įgaliotas asmuo, vykdymas;

24.3.	duomenų gavimo posistemė, kurios funkcija – duomenų, reikalingų ŽMIKIS funkcionavimui užtikrinti, gavimas iš susijusių registrų ir informacinių sistemų.

24.4.	Duomenų ir informacijos paieškos ir pateikimo posistemė, kurios funkcijos:

24.4.1.	ŽMIKIS duomenų ir informacijos paieškos ir rezultatų pateikimo vykdymas;

24.4.2.	ŽMIKIS duomenų teikimas duomenų gavėjams;

24.4.3.	statistinių ir suvestinių ŽMIKIS duomenų formavimas ir skelbimas;

24.5.	interneto svetainė (portalas), kurios funkcija – identifikuoti ŽMIKIS naudotojus, nustatyti ŽMIKIS naudotojo sąsajos parametrus.

V SKYRIUS

ŽMIKIS Duomenų teikimas ir naudojimas

25.	ŽMIKIS duomenys, išskyrus asmens duomenis, yra vieši ir teikiami institucijoms, kitiems juridiniams ir fiziniams asmenims. ŽMIKIS asmens duomenys teikiami vadovaujantis Lietuvos Respublikos asmens duomenų teisinės apsaugos įstatymo reikalavimais. ŽMIKIS duomenų gavėjai yra fiziniai ir juridiniai asmenys, kurie turi teisę gauti ŽMIKIS duomenis įstatymų nustatytais atvejais.

26.	ŽMIKIS duomenų gavėjai:

26.1.	Agentūra;

26.2.	mokymo ir konsultavimo institucijos;

26.3.	renginių dalyviai;

26.4.	institucijos, ŽMIKIS valdytojos pavedimu atliekančios mokslinius ir statistinius tyrimus;

26.5.	kiti fiziniai ir juridiniai asmenys, turintys teisėtą pagrindą gauti duomenis.

27.	ŽMIKIS duomenis iš kitų valstybės registrų ir informacinių sistemų gauna pagal valstybės registrų ir informacinių sistemų valdytojų arba tvarkytojų tarpusavyje pasirašytas sutartis.

28.	ŽMIKIS duomenys duomenų gavėjams teikiami:

28.1.	leidžiamosios kreipties būdu internetu;

28.2.	automatiniu būdu elektroninių ryšių tinklais;

28.3.	raštu, žodžiu ir (arba) elektroninių ryšių priemonėmis;

28.4.	kitais teisės aktuose nustatytais būdais.

29.	Duomenys duomenų gavėjams teikiami tokio turinio ir tokios formos, kurie yra naudojami ŽMIKIS ir kuriems nereikia papildomo duomenų apdorojimo. Jei teikiamų duomenų turinys ir forma neatitinka duomenų gavėjų poreikių, ŽMIKIS tvarkytojas, jeigu yra techninės galimybės, gali duomenis pateikti kita forma, kuri turi būti numatyta duomenų teikimo sutartyje.

30.	Duomenys Europos Sąjungos valstybių narių ir (arba) Europos ekonominės erdvės valstybių, trečiųjų šalių fiziniams ir juridiniams asmenims, juridinio asmens statuso neturintiems subjektams, jų filialams ir atstovybėms teikiami Lietuvos Respublikos valstybės informacinių išteklių valdymo įstatymo nustatyta tvarka.

31.	Duomenų gavėjas negali asmens duomenų naudoti kitam tikslui, negu yra nustatyta duomenų teikimo sutartyje arba prašyme.

32.	Kiekvienas asmuo, kurio duomenys įrašyti ŽMIKIS, duomenų gavėjas, registro ar kitos valstybės informacinės sistemos tvarkytojas ir kiti asmenys turi teisę reikalauti, kad būtų ištaisyti klaidingi, netikslūs, papildyti neišsamūs, pašalinti nereikalingi arba neteisėtai surinkti duomenys. Asmuo, pastebėjęs netikslius duomenis, rašytiniu prašymu turi kreiptis į ŽMIKIS tvarkytoją, kuris privalo patikrinti duomenis ir nustatęs, kad prašymas pagrįstas, nedelsdamas, bet ne vėliau kaip per 5 (penkias) darbo dienas, ištaiso neteisingus, netikslius ar neišsamius duomenis ir apie tai informuoja to reikalavusius asmenis.

33.	ŽMIKIS duomenys neteikiami, jeigu duomenų gavėjui gauti šiuos duomenis nėra teisinio pagrindo, numatyto Lietuvos Respublikos įstatymuose ir (ar) Europos Sąjungos teisės aktuose. Atsisakymas teikti duomenis skundžiamas Lietuvos Respublikos administracinių bylų teisenos įstatymo nustatyta tvarka.

VI SKYRIUS

ŽMIKIS DUOMENŲ SAUGA

34.	Už ŽMIKIS duomenų saugą (konfidencialumą, vientisumą ir prieinamumą) atsako ŽMIKIS valdytoja ir tvarkytojas Lietuvos Respublikos įstatymų nustatyta tvarka.

35.	ŽMIKIS duomenų saugą nustato valstybės informacinės sistemos valdytojos patvirtinti ŽMIKIS duomenų saugos nuostatai ir kiti saugos politiką įgyvendinantys dokumentai.

36.	ŽMIKIS duomenų saugos administracinės, organizacinės, techninės, programinės ir kitos priemonės nustatomos ir duomenų sauga užtikrinama vadovaujantis:

36.1.	Lietuvos Respublikos valstybės informacinių išteklių valdymo įstatymu;

36.2.	Lietuvos Respublikos kibernetinio saugumo įstatymu;

36.3.	Bendraisiais reikalavimais organizacinėms ir techninėms asmens duomenų saugumo priemonėms, patvirtintais Valstybinės duomenų apsaugos inspekcijos direktoriaus 2008 m. lapkričio 12 d. įsakymu Nr. 1T-71(1.12) „Dėl Bendrųjų reikalavimų organizacinėms ir techninėms asmens duomenų saugumo priemonėms patvirtinimo“;

36.4.	Techniniais valstybės registrų (kadastrų), žinybinių registrų valstybės informacinių sistemų ir kitų informacinių sistemų elektroninės informacijos saugos reikalavimais, patvirtintais Lietuvos Respublikos vidaus reikalų ministro 2013 m. spalio 4 d. įsakymu Nr. 1V-832 „Dėl Techninių valstybės registrų (kadastrų), žinybinių registrų, valstybės informacinių sistemų ir kitų informacinių sistemų elektroninės informacijos saugos reikalavimų patvirtinimo“;

36.5.	Bendrųjų elektroninės informacijos saugos reikalavimų aprašu, Saugos dokumentų turinio gairių aprašu ir Elektroninės informacijos, sudarančios valstybės informacinius išteklius, svarbos įvertinimo ir valstybės informacinių sistemų, registrų ir kitų informacinių sistemų klasifikavimo gairių aprašu, patvirtintais Lietuvos Respublikos Vyriausybės 2013 m. liepos 24 d. nutarimu Nr. 716 „Dėl Bendrųjų elektroninės informacijos saugos reikalavimų aprašo, Saugos dokumentų turinio gairių aprašo ir valstybės informacinių sistemų, registrų ir kitų informacinių sistemų klasifikavimo ir elektroninės informacijos svarbos nustatymo gairių aprašo patvirtinimo“.

37.	ŽMIKIS tvarkytojas užtikrina ŽMIKIS saugos politiką įgyvendinančių dokumentų vykdymą pagal kituose teisės aktuose nustatytas administracines, technines, organizacines ir kitas priemones, skiriamas ŽMIKIS elektroninės informacijos patikimumui ir saugai nuo jos atsitiktinio ar neteisėto naudojimo, sunaikinimo, pakeitimo, atskleidimo, taip pat nuo kito neteisėto tvarkymo.

38.	Asmenys, kurie tvarko ŽMIKIS kaupiamus asmens duomenis, įpareigoti saugoti asmens duomenų paslaptį, jei šie asmens duomenys neskirti skelbti viešai. Ši pareiga galioja pasitraukus iš valstybės tarnybos, perėjus dirbti į kitas pareigas arba pasibaigus darbo ar sutartiniams santykiams.

39.	Nuostatų 19 ir 21 punktuose nurodyti ŽMIKIS duomenys (įskaitant asmens duomenis) aktyviojoje ŽMIKIS duomenų bazėje saugomi iki šių projektų pabaigos, o 20 punkte nurodyti duomenys – iki konsultavimo paslaugų gavimo laikotarpio pabaigos. Projektams ir konsultavimo paslaugų gavimo laikotarpiui pasibaigus, ŽMIKIS duomenys (įskaitant asmens duomenis) saugomi pasyviojoje ŽMIKIS duomenų bazėje 5 metus, skaičiuojant nuo Lietuvos kaimo plėtros 2014–2020 metų programos įgyvendinimo laikotarpio pabaigos. Pasibaigus saugojimo terminui, ŽMIKIS duomenys (įskaitant asmens duomenis) sunaikinami, išskyrus tuos, kurie įstatymų nustatytais atvejais turi būti perduoti valstybės archyvams.

40.	ŽMIKIS valdytoja, ŽMIKIS tvarkytojas, pažeidę ŽMIKIS duomenų saugos dokumentuose, kituose teisės aktuose nustatytus reikalavimus, atsako Lietuvos Respublikos įstatymų ir kitų teisės aktų nustatyta tvarka.

VII SKYRIUS

ŽMIKIS FINANSAVIMAS

41.	ŽMIKIS kūrimas, tvarkymas ir priežiūra finansuojama iš Lietuvos Respublikos valstybės biudžeto lėšų, įskaitant Europos Sąjungos paramos lėšas.

VIII skyrius

ŽMIKIS MODERNIZAVIMAS IR LIKVIDAVIMAS

42.	ŽMIKIS modernizuojama ar likviduojama vadovaujantis Lietuvos Respublikos valstybės informacinių išteklių valdymo įstatymu ir Aprašu.

43.	Likviduojamos ŽMIKIS duomenys perduodami kitai informacinei sistemai, kuri steigiama vietoj likviduojamos, arba sunaikinami, arba perduodami valstybės archyvams Lietuvos Respublikos dokumentų ir archyvų įstatymo nustatyta tvarka.

IX SKYRIUS

BAIGIAMOSIOS NUOSTATOS

44.	Duomenų subjekto teisės, susijusios su informavimu apie jo asmens duomenų tvarkymą, nesutikimu, kad būtų tvarkomi jo asmens duomenys, supažindinimu su tvarkomais savo asmens duomenimis ir reikalavimu ištaisyti, sunaikinti savo asmens duomenis arba sustabdyti savo asmens duomenų tvarkymo veiksmus, išskyrus saugojimą, kai duomenys tvarkomi nesilaikant Lietuvos Respublikos asmens duomenų teisinės apsaugos įstatymo ir kitų įstatymų nuostatų, įgyvendinamos vadovaujantis Lietuvos Respublikos asmens duomenų teisinės apsaugos įstatymu.

45.	Duomenų subjektų teisių įgyvendinimo tvarka reglamentuota Duomenų subjektų teisių įgyvendinimo Lietuvos Respublikos žemės ūkio ministerijoje tvarkos apraše, patvirtintame Lietuvos Respublikos žemės ūkio ministro 2015 m. kovo 13 d. įsakymu Nr. 3D-165 „Dėl Duomenų subjektų teisių įgyvendinimo Lietuvos Respublikos žemės ūkio ministerijoje tvarkos aprašo patvirtinimo“.

46.	Asmenys, pažeidę šių nuostatų ir kitų teisės aktų nuostatas, reglamentuojančias ŽMIKIS veiklą, atsako įstatymų nustatyta tvarka.

_________________